Hrvati i Turci pokazali svijetu kako se navija

Odbrojavalo se sitno\u00a0do po\u010detka prve utakmice hrvatske nogometne reprezentacije na Europskom prvenstvu u Francuskoj. Park prin\u010deva\u00a0bio popri\u0161te utakmice izme\u0111u \"vatrenih\" i Turske.

- Ostalo je ne\u0161to vi\u0161e od sat vremena do utakmice, ki\u0161a je stala, ali nije stala pjesma na\u0161ih navija\u010da. Njih je ovdje sigurno desetak tisu\u0107a i ono \u0161to je najbolje, za razliku od ru\u017enih scena u Marseilleu, ovdje prevladava pjesma i veselje. Francuski mediji su odu\u0161evljeni na\u0161im navija\u010dima, pri\u0161li su nam kolege iz Turske koji\u00a0ne mogu vjerovati da je to slika hrvatskih navija\u010da koja odlazi iz Pariza. Ako se ovako nastavi, to je jedna prekrasna slika. Vidjeli smo hrvatske navija\u010de iz cijelog svijeta, \u010dak i iz Australije koji su putovali vi\u0161e od 20 sati ovdje. Na\u0161i igra\u010di uvjereni su od dolaska u Francusku da \u0107e razveseliti na\u0161e navija\u010de. Nerje\u0161eno nitko ne bi potpisao, svi vjeruju u pobjedu, a neki poput navija\u010da iz K\u00f6lna pri\u010daju o 9-0 jer ka\u017eu da su Turci tek ne\u0161to kvalitetniji od San Marina. Nema \u010dak vi\u0161e ni policije koja je spremila pendreke jer danas im to nije potrebno. Sretno na\u0161ima, sretno svima koji dolaze u Pariz - javio se novinar 24sata Dubravko Mili\u010di\u0107 sa sjajnim vijestima ispred Parka prin\u010deva.

U domu Paris Saint-Germaina bilo je oko 12.000 navija\u010da u kockicama, a izvjestitelji 24sata i \u010detiri sata prije utakmice prenosili su\u00a0vam atmosferu ispred stadiona u\u017eivo na na\u0161em portalu i Facebook-stranici.

POGLEDAJTE VIDEO:

- Na Parku prin\u010deva ve\u0107 se zahuktalo, i to prili\u010dno vatreno. S jedne strane ulice bili su turski navija\u010di, a s druge strane hrvatski. \u010cak je u jednom trenutku prijetilo da do\u0111e do eskalacije nasilja. Me\u0111utim, kad se \u010dinilo da \u0107emo gledati scene kao ju\u010der u Marseilleu ili u Nici, odjednom su hrvatski navija\u010di pre\u0161li cestu, a Turci ih do\u010dekali pljeskom - javio nam se u\u017eivo iz Pariza na\u0161 novinar Dubravko Mili\u010di\u0107.

POGLEDAJTE VIDEO: Uz Hrvatsku su i navija\u010di u Australiji

POGLEDAJTE VIDEO: Navija\u010di kre\u0107u prema stadionu

POGLEDAJTE VIDEO: 'Lijepa li si' ispred Eiffelovog tornja

- Zajedno pjevaju, nema problema, nema apsolutno nikakvih nemira. Sre\u0107om, tu su i jake policijske snage, u roku od 15-ak sekundi stvorilo se 50-ak policajaca, \u0161est kombija, vrlo su dobro pripremljeni, tako da vjerujemo da ne\u0107e biti nikakvih problema.

- Ina\u010de, upravo ove sekunde dogodilo se ono \u010dega smo se svi pribojavali. Po\u010dela je padati ki\u0161a, veliki pljusak koji \u0107e, prema prognozama francuskih meteorologa, trajati cijeli dan. Prakti\u010dki \u0107e cijela utakmica biti obilje\u017eena velikim pljuskom. Sre\u0107om, Park prin\u010deva ima krov tako da tu ne bi trebalo biti problema - poru\u010dio je \u010detiri sata prije po\u010detka utakmice na\u0161 izvjestitelj.

Drugi reporter 24sata javio se s druge navija\u010dki atraktivne lokacije u Parizu, naravno ispod Eiffelova tornja.

- Me\u0111u navija\u010dima smo prona\u0161li i nekoliko biv\u0161ih nogometa\u0161a poput legendarnog Slavena Zambate i Stjepana Tomasa. Obojica su veliki optimisti i vjeruju u na\u0161u pobjedu protiv Turske - rekao je na\u0161 Antonio Bevanda i dodao:

- U gradu smo vidjeli puno automobila s turskim navija\u010dkim obilje\u017ejima, no diljem Pariza glasniji su hrvatski navija\u010di pa na svakom uglu prekrasnog grada \u010dujemo hrvatske pjesme. Sreli smo navija\u010de iz Crikvenice, Valpova, Mostara, Livna, K\u00f6lna, Osijeka, Vinkovaca i zasad, \u0161to je najva\u017enije, nema nikakvih problema. \u010cak i taksisti koje zaustave hrvatski navija\u010di trube\u0107i pozdravljaju vesele Hrvate.